SK Super Nova
Sporta klubs "Super Nova" ir Latvijas futbola klubs no Rīgas, kas pašlaik spēlē Latvijas futbola Nākotnes līgā. Līdz 2020. gadam komanda mājas spēles aizvadīja Olainē, 2021. gada sezonā spēlēja RTU stadionā Rīgā, bet līdz 2023. gadam - Salaspilī. 2018. gadā "Super Nova" ieņēma 2. vietu Latvijas futbola 1. līgā un kvalificējās pārspēlēm par tiesībām spēlēt Virslīgā. Tajās komanda sacentās ar Virslīgas turnīra septītās vietas ieguvējiem FK Metta/LU, bet divu spēļu summā zaudēja ar 2:10 (2:7 un 0:3). 2021. gadā "Super Nova" finišēja trešajā vietā 1. līgā. Komanda trīspadsmit mačos panāca septiņas uzvaras, divas reizes spēlēja neizšķirti un piedzīvoja četrus zaudējumus. Komanda savāca 23 punktus un pēc zaudētajiem punktiem vien par diviem atpalika no “Tukuma”, kas kļuva par vicečempionu. Trešā vieta nodrošināja ceļazīmi uz Latvijas čempionāta virslīgu 2022. gadā. 2022. gadā "Super Nova" debitēja Latvijas futbola virslīgā un sezonu noslēdza pēdējā vietā. 2023. gadā "Super Nova" guva tiesības startēt virslīgā, Spartakam atsakoties no spēlēšanas futbola virslīgā.